શહેરના નવા 150 ફૂટ રિંગ રોડ ઉપર અવારનવાર અકસ્માતના બનાવો બનતા હોય છે ત્યારે ગત રાત્રે વધુ એક અકસ્માતમાં જમીન મકાનના ધંધાર્થીનું મોત નીપજ્યું છે શહેરના મવડીના નવલનગરમાં રહેતા અને જમીન મકાનનો વ્યવસાય કરતા ચેતનભાઈ રમણીકભાઇ વડેરા નામના 55 વર્ષીય લોહાણા આધેડ તેમના 20 વર્ષીય પુત્ર વીરેન સાથે બાઇકમાં નવા 150 ફૂટ રિંગ રોડ ઉપર હોટલમાં જમવા ગયા હતા ત્યાંથી જમીને બંને પિતા-પુત્ર સાડા નવેક વાગ્યે પોતાનું બાઈક લઈને પરત ઘરે આવવા નીકળ્યા ત્યારે કિંગ્સ પાર્ટી પ્લોટ પાસે ચેતનભાઈએ બાઇકમાં કાબુ ગુમાવતા બાઈક સ્લીપ થઇ ગયું હતું અને પાછળથી આવતા જી જે 03 એ એક્સ 5069 નંબરના ટ્રકના પાછલા જોટામાં ચેતનભાઈ આવી જતા તેઓનું ઘટનાસ્થળે જ કમકમાટીભર્યું મોત નીપજ્યું હતું જયારે પુત્ર વિરેનને ચમત્કારિક બચાવ થયો હતો ઘટનાને પગલે પરિવારજનો અને પોલીસ કાફલો દોડી ગયો હતો અને જરૂરી કાર્યવાહી હાથ ધરી હતી.